23.3.2023
MT
Il-Ġurnal Uffiċjali tal-Unjoni Ewropea
C 107/75
— il-logo tad-denominazzjoni “Carota Novella di Ispica PGI” segwit mill-kliem “maħsuba għall-kategorija IV”; — l-isem, l-isem tal-kumpanija u l-indirizz tad-ditta tal-produttur u tad-ditta tal-ippakkjar; — il-kategorija kummerċjali li tappartjeni għaliha.
Minbarra l-informazzjoni meħtieġa bil-liġi, fuq it-tikketta, “Carota Novella di Ispica PGI” mqiegħda fis-suq lesta biex tittiekel (il-kategorija IV), irid ikollha s-simbolu tal-IĠP Ewropew u l-logo tal-“Carota Novella di Ispica PGI”, li d-daqs tiegħu ma jistax ikun iżgħar minn kwalunkwe informazzjoni oħra fuq l-ippakkjar.
Ma tista’ tiżdied l-ebda deskrizzjoni li ma tkunx espressament prevista.
Madankollu, jistgħu jintużaw referenzi għal ismijiet ta’ marki, bil-kundizzjoni li ma jkollhomx skop ta’ ftaħir u ma jkunux b’tali mod li jqarrqu bil-konsumatur.
Il-logo tal-“Carota Novella di Ispica” huwa magħmul minn immaġni grafika li tirrappreżenta karrotta, li fuqha hemm triangolu irregolari jipponta ’l isfel.
L-immaġni grafika tidher fuq ix-xellug tal-kliem “Carota Novella di Ispica”.
L-ittra kbira “N” tal-kelma “Novella” titrikkeb fuq l-immaġni tal-karrotta bejn wieħed u ieħor f’nofs l-għoli tagħha, bil-kliem “di Ispica” li jidher taħt “Novella”, u l-kliem kollu huwa ta’ kulur aħdar.
It-trufijiet tal-karattri jiġu fit-tond.
4.
Definizzjoni fil-qosor taż-żona ġeografika Iż-żona ta’ produzzjoni tal-“Carota Novella di Ispica” tinkludi l-muniċipalitajiet fil-provinċji li ġejjin b’altitudni sa 550 m ’il fuq mil-livell tal-baħar: Il-provinċja ta’ Ragusa: il-muniċipalitajiet ta’ Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli u Vittoria; Il-provinċja ta’ Siracusa: il-muniċipalitajiet ta’ Noto, Pachino, Portopalo di Capo Passero u Rosolini; Il-provinċja ta’ Katanja: il-muniċipalità ta’ Caltagirone; Il-provinċja ta’ Caltanissetta: il-muniċipalità ta’ Niscemi.
5.
Rabta maż-żona ġeografika Ir-rikonoxximent tal-indikazzjoni ġeografika protetta “Carota Novella di Ispica” huwa ġġustifikat abbażi tal-ħsad bikri tagħha.
It-tkabbir tal-“Carota Novella di Ispica” huwa kkaratterizzat minn kundizzjonijiet favorevoli tal-ħamrija u tal-klima.
Il-karrotta Ispica hija “karrotta ġdida” li tilħaq il-maturità kummerċjali sa mill-bidu ta’ Frar (l-1 ta’ Frar) sal-bidu ta’ Ġunju (il-15 ta’ Ġunju).
Għalhekk hija prodott ġdid u tipikament Sqalli marbut mill-qrib mat-territorju fejn tikber.
Għandu jiżdied li l-“Carota Novella di Ispica” tinbiegħ fis-suq matul il-perjodu tax-xitwa u tar-rebbiegħa, billi jittieħed vantaġġ mill-proprjetajiet organolettiċi li huma tipiċi tal-prodott frisk, bħat-tqarmiċ, it-togħma intensa u l-aroma erbaċea.
Iż-żona ta’ tkabbir tal-“Carota Novella di Ispica” hija kkaratterizata minn temperaturi medji tax-xitwa għoljin, sigħat twal ta’ dawl tax-xemx u ħamrija fertili.
Il-parametri tal-kwalità u ċ-ċiklu tat-tkabbir speċifiku għalhekk huma marbuta mill-qrib mal-karatteristiċi fiżiċi u bijokimiċi ta’ interazzjoni li jagħmlu ż-żona ta’ Iblea (ix-Xlokk ta’ Sqallija) sistema armonika essenzjali b’kapaċità li timmassimizza u tikkaratterizza dawn il-proprjetajiet.